lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv fr en es lv lv lv lv lv lv lv de lv lv lv lv lv lv lv lv lv lv lv lv lv lv lv lv en lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Līdz 3.martam aicina pieteikt laureātes Sievietes līderes balvai – ZZ.lv
Vārda dienas svin: Elza, Ilizana
andra.ozola@zz.lv - 21.02.2022 - 14:18
Lai sniegtu atzinību un novērtējumu sievietēm, kuras uzņēmušās līderes lomu, kā arī sniegušas nozīmīgu ieguldījumu sabiedrības labā, Sieviešu sadarbības tīkls izsludina kandidātu pieteikšanu Sievietes līderes balvai. Kopumā šogad tiks piešķirtas sešas balvas – pa vienai Kurzemes, Vidzemes, Latgales, Zemgales un Rīgas plānošanas reģionos un viena balva diasporas pārstāvei Eiropas Savienības (ES) vai Eiropas Ekonomiskās zonas (EEZ) valstīs, informē Sieviešu sadarbības tīkls.
“Visā Latvijā ik dienas mēs redzam darbus, kurus veic sievietes – gan sabiedrībā, gan mājās. Viņu ieguldījums ir neatsverams, bet ne vienmēr pietiekami izcelts un novērtēts. Sievietes ar maziem bērniem, sievietes, kuras strādā no mājām, ir visvairāk izjutušas Covid – 19 pandēmijas slogu. Galvenokārt tas ir tāpēc, ka lielākā daļa aprūpes un neapmaksāto darbu ir vienmēr gūlušies uz sieviešu pleciem. Pētījumi rāda, ka bērnu aprūpē sievietes pavadījušas ir 62, bet vīrieši 36 stundas nedēļā. Savukārt mājas darbiem sievietes ir atvēlējušas 23, bet vīrieši 15 stundas nedēļā*.
Sievietes šai sarežģītajā laikā ir biežāk palikušas bez darba vietas, jo strādāja nozarēs, kas no Covid-19 cieta visvairāk – tūrismā un viesmīlībā, aprūpē, mazumtirdzniecībā, skaistumkopšanā un kultūras jomā. Taču sievietes uzņēmās arvien pieaugušo atbildību, kā arī aktīvi palīdzēja saviem kaimiņiem, kolēģiem, neaizsargātiem sabiedrības locekļiem,” skaidro Inete Ielīte, Sieviešu sadarbības tīkla (SST) vadītāja.
“Mēs vēlamies pateikties un sniegt atzinību mūsu vidū esošām sievietēm – līderēm, iedvesmotājām. Ar šo gadu vēlamies godināt Latvijas sievietes visos reģionos un ārpus Latvijas, tāpēc vēlamies pasniegt nevis vienu, bet sešas balvas. Balvas pasniegšana notiks šī gada martā, kad pie savām īpašniecēm nonāks sešas Liesmas statuetes ar cerību, ka tās aizdegs ar savu piemēru arī daudzas citas sievietes,” turpina I.Ielīte.
Sieviešu sadarbības tīkls aicina līdz šā gada 3.martam nevalstiskās organizācijas, pašvaldību iestādes, komercsabiedrības, valsts institūcijas Latvijā, kā arī ES vai EEZ valstīs pieteikt konkursam savas balvas kandidātes. To iespējams izdarīt, aizpildot balvas Sievietei līderei kandidātes anketu, norādot izvirzītās personas ieguldījumu un pamatojumu balvas saņemšanai.
Anketa un nolikums pieejams>> https://formfaca.de/sm/LHK73wUGj
Balvai iespējams izvirzīt kandidātes, kuras guvušas vērā ņemamus panākumus šādās darbības jomās:
Saturs turpināsies pēc reklāmas.
par sieviešu līdzdalības un pārstāvniecības veicināšanu,
par ieguldījumu sieviešu tiesību aizsardzībā,
par devumu sieviešu ekonomiskā stāvokļa uzlabošanā,
par sieviešu veselības veicināšanu,
par sabiedrības izglītošanu un digitālās pratības veicināšanu,
par aktīvu darbu diasporā,
par darbu sabiedrības integrācijā,
par citu sievietēm un sabiedrībai nozīmīgu jautājumu risināšanu.
Organizatori norāda, ka vērtēšanas komisijā, izvērtējot kandidātes, darbosies: Inete Ielīte (SST valdes priekšsēdētāja), Laila Balga (SST valdes locekle, sociālās iekļaušanas eksperte), Mudīte Priede (Latvijas Pašvaldību Savienības ģenerālsekretāre), Evita Zālīte-Grosa (Labklājības ministrijas parlamentārā sekretāre, Saeimas deputāte), Ilze Auzere (baņķiere, finansiste), Baiba Rivža (ekonomiste, profesore), Dace Terzena (žurnāla “Mājas Viesis” galvenā redaktore), kā arī divas iepriekšējo gadu balvas ieguvējas – Agita Hauka (Latvijas Zemnieku federācijas valdes priekšsēdētāja) un Dace Paegle (Latvijas Bērnu foruma brīvprātīgo koordinatore).
Pirmā Gada balva Sievietei līderei tika pasniegta 1997.gada 8.martā. Balvas pasniegšanu organizēja Sieviešu tiesību institūts, kas ir viens no Sieviešu sadarbības tīkla dibinātājiem. Vairākus gadus Balvas organizēšanas procesā iesaistījās arī Sieviešu sadarbības tīkls, kas ar šo – 2022.gadu – pārņem šīs Balvas organizēšanas vadību. Kopš Balvas pirmsākumiem tās būtība ir bijis izcelt un parādīt sieviešu ieguldījumu sabiedrības labā, it īpaši to darbu, kas ir neapmaksāts, bet bez kura Latvija nebūtu iedomājama. Balvas nosaukums 2014. gadā tika papildināts, kad naudas balvu 300 latu vērtībā aizvietoja porcelāna statuete, kurai tika atrasts vārds – Liesma.
2022. gada Balvu Sievietei līderei projekta “Sieviešu iesaiste savu interešu aizstāvībā” ietvaros līdzfinansē EEZ un Norvēģijas grantu programma “Aktīvo Iedzīvotāju fonds” un sadarbības līguma ietvaros ietvaros – Labklājības ministrija.
Saturs turpināsies pēc reklāmas.
Latvijas Sieviešu nevalstisko organizāciju sadarbības tīkls (saīsināti Sieviešu sadarbības tīkls) ir dibināts 2003. gada ar mērķi nodrošināt koordinētu līdzdalību sieviešu tiesību un interešu aizstāvībai, kā arī kopīgas politikas izstrādei nacionālajā un Eiropas Savienības institūciju līmenī. Organizācija ir Eiropas Sieviešu lobija dalīborganizācija un veic Latvijas nacionālās koordinācijas funkciju. Kā biedrība LSOST reģistrēta 2008. gadā. Tajā darbojas 42 organizācijas, kas apvieno 110 organizācijas un vairāk nekā 7 tūkstošus biedru – fiziskas personas. 2015.gadā LSOST ieguva sabiedriskā labuma organizācijas statusu. Vairāk informācijas: www.sadarbibastikls.lv
*COVID-19 pandemic is a major challenge for gender equality (europa.eu)
Citas ziņas Dzīvesstils Latvijas ziņas NVO
Aicina pieteikties ikgadējam Latvijas ķirbju čempionātam
Iedzīvotāji varēs saņemt bezmaksas konsultācijas par sirds veselību
Mediķi jelgavnieces aicina uz sarunu par krūšu veselību
Nākamnedēļ populārākais vārds – Dmitrijs
Dabas muzejā divas dienas notiek sēņu izstāde un ģimenes diena
Nesteidzīgās dzīves skola senioriem Jelgavā
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.